《春日田园杂兴》
宋代·连文凤

老我无心出市朝，东风林壑自逍遥。
一犁好雨秧初种，几道寒泉药旋浇。
放犊晓登云外垄，听莺时立柳边桥。
池塘见说生新草，已许吟魂入梦招。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。